il progjet pai 70 agns
Pal aniversari dai 70 agns des Lotis dal Cormôr (1950-2020) a son stadis realizadis diviersis iniziativis che si compagnin cun chest sît che al met dongje materiâi storics, mapis dal teritori, biografiis e altri. La trasmission Tre Soldi di Rai Radio 3 e dediche une serie di 5 pontadis, curadis di Renato Rinaldi, dedicadis propit aes Lotis dal Cormôr: lis vôs dai protagoniscj gjavadis dal archivi di Paolo Gaspari si incrosin cuntun mosaic di contribûts e di riflessions contemporaniis. In plui, cjantants e poetis dal Friûl dal dì di vuê, mutuant la adesion e la solidarietât dai omolics intal 1950, a àn dedicât aes Lotis dal Cormôr cjançons e poesiis che a saran metudis adun intun cd e librut editât di NOTA e disponibilis ancje su lis plateformis in linie.
fur_Latn fur_Latn